FI Euroopan unionin virallinen lehti L 2/1

KOMISSION DELEGOITU ASETUS (EU) 2015/1,

annettu 30 päivänä syyskuuta 2014,

Euroopan parlamentin ja neuvoston asetuksen (EY) N:o 1060/2009 täydentämisestä teknisillä sääntelystandardeilla, jotka koskevat luottoluokituslaitosten perimien maksujen säännöllistä ilmoittamista Euroopan arvopaperimarkkinaviranomaisen suorittamaa jatkuvaa valvontaa varten

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon luottoluokituslaitoksista 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 1060/2009 (1) ja erityisesti sen 21 artiklan 4 a kohdan kolmannen alakohdan,

sekä katsoo seuraavaa:

(1) Asetuksen (EY) N:o 1060/2009 11 artiklan 3 kohdassa sekä liitteessä I olevan E jakson II osan 2 kohdassa luottoluokituslaitokset velvoitetaan toimittamaan EAMV:lle vuosittain luettelo maksuista, jotka peritään kultakin asiakkaalta yksittäisistä luottoluokituksista ja liitännäispalveluista, sekä tiedot hinnoittelupolitiikasta, mukaan lukien maksurakenne ja hinnoitteluperusteet luottoluokituksille eri omaisuusluokissa. On olennaisen tärkeää vahvistaa tekniset yksityiskohdat luottoluokituslaitosten ilmoittamien tietojen sisällölle ja ilmoitusten muodolle, jotta luottoluokituslaitokset voivat täyttää velvoitteensa ja jotta EAMV kykenee harjoittamaan jatkuvaa valvontaa.

(2) Eturistiriitojen vähentämiseksi ja terveen kilpailun edistämiseksi luottoluokitusmarkkinoilla EAMV:n olisi varmistettava, että hinnoittelupolitiikka ja -menettelyt sekä viime kädessä luottoluokituslaitosten asiakkailtaan perimät maksut eivät ole syrjiviä. Erilaisten maksujen periminen samantyyppisestä palvelusta on voitava perustella sillä, että palvelun tarjoamisesta eri asiakkaille tosiasiallisesti aiheutuu erilaisia kustannuksia. Lisäksi maksut, jotka luottoluokituspalveluista peritään tietyltä liikkeeseenlaskijalta, eivät saisi olla riippuvaisia suoritetun työn tuloksista.

(3) Rekisteröityjen luottoluokituslaitosten toimittamien maksutietojen perusteella EAMV:n olisi kyettävä tunnistamaan luottoluokitukset, jotka edellyttävät lähempää tarkastelua ja mahdollisia valvonnallisia jatkotoimia. Luottoluokituksista ja liitännäispalveluista, joilla on samankaltaiset ominaisuudet, olisi perittävä samankaltaiset maksut, ja erot maksujen tasoissa on perusteltava kustannuseroilla. Kerättyjen tietojen avulla EAMV:n olisi kyettävä tunnistamaan kunkin rekisteröidyn luottoluokituslaitoksen osalta vertailukelpoiset palvelut ja niitä koskevat maksut sekä siten havaitsemaan merkittävät poikkeamat perityissä maksuissa. EAMV voi tämän jälkeen toteuttaa lisätutkimuksia sen todentamiseksi, onko nämä maksut määritetty lakisääteisen hinnoittelupolitiikan ja lakisääteisten hinnoittelumenettelyjen mukaisesti ja ovatko kustannuseroihin perustuvat erot maksujen tasoissa sellaisia, jotka ovat terveen kilpailun periaatteiden mukaisia, eivät ole seurausta eturistiriidoista eivätkä riippuvaisia suoritetun työn tuloksista.

(4) Hinnoittelupolitiikka ja -menettelyt olisi ilmoitettava kunkin luokitustyypin osalta. Ilmoitustarkoituksessa ja jotta kukin hinnoittelupolitiikka ja -menettely sekä niiden ajantasaistukset voidaan erottaa selkeästi toisistaan, kullakin hinnoittelupolitiikan versiolla ja siihen liittyvillä maksutaulukoilla, maksuohjelmilla ja menettelyillä olisi oltava tunnus. Kaikkia muita tarkoituksia varten kunkin hinnoittelupolitiikan olisi katettava maksurakenteet tai -taulukot sekä hinnoitteluperusteet, joita yksi tai useampi asiasta vastaava henkilö voi soveltaa neuvotellessaan yksittäisestä luottoluokituksesta perittävistä maksuista. Kunkin hinnoittelupolitiikan olisi katettava myös käyttötiheys- tai muut maksuohjelmat, joita luottoluokiteltu yhteisö tai tilaaja voi hyödyntää, jos yksittäisestä luokituksesta peritään eri maksuja kuin luottoluokitusten sarjasta. Luottoluokituslaitosten olisi kirjattava ylös kaikki tapaukset, joissa hinnoittelupolitiikkaa, maksutaulukoita, maksuohjelmia ja menettelyjä ei ole sovellettu, kuten myös kaikki tapaukset, joissa hinnoittelupolitiikasta on poikettu jonkin yksittäisen luottoluokituksen osalta, missä yhteydessä asianomainen luokitus on yksilöitävä selkeästi.

(5) Rekisteröityjen luottoluokituslaitosten, jotka ovat osa jotakin ryhmää, olisi voitava toimittaa luokitustietonsa EAMV:lle erikseen tai valtuuttaa jokin ryhmän luottoluokituslaitoksista toimittamaan tiedot kaikkien niiden ryhmän jäsenten puolesta, jotka ovat ilmoitusvelvollisia.

(6) Tämän asetuksen soveltamiseksi ”liikkeeseenlaskettavan velkainstrumentin strukturoinnin” ja ”liikkeeseenlaskettavien velkainstrumenttien” olisi katettava rahoitusvälineet tai muut varat, jotka ovat tulosta Euroopan parlamentin ja neuvoston asetuksen (EU) N:o 575/2013 (2) 4 artiklan 61 kohdassa tarkoitetusta arvopaperistamisliiketoimesta tai -järjestelmästä.

(7) Jotta rekisteröidyt luottoluokituslaitokset kykenisivät kehittämään riittäviä järjestelmiä ja menettelyitä, jotka vastaavat EAMV:n antamia teknisiä eritelmiä, ja sen varmistamiseksi, että ilmoitettavat maksutiedot ovat täydelliset ja paikkansapitävät, rekisteröityjen luottoluokituslaitosten olisi ensiksi ilmoitettava yksittäiset maksutiedot yhdeksän kuukauden kuluessa tämän asetuksen voimaantulon jälkeen. Ensimmäisen ilmoituksen olisi katettava maksutiedot tämän asetuksen voimaantulosta alkaen. Tätä velvoitetta ei kuitenkaan pidä ymmärtää vapautuksena rekisteröityjen luottoluokituslaitosten asetuksen (EU) N:o 1060/2009 11 artiklan 3 kohdan mukaisesta velvollisuudesta toimittaa säännöllisesti maksutietoja välikauden aikana.

(8) Hinnoittelupolitiikkaa ja -menettelyjä koskevia tietoja olisi toimitettava jatkuvasti siten, että kaikista merkittävistä muutoksista ilmoitetaan viipymättä niiden hyväksymisen jälkeen, kuitenkin viimeistään 30 päivää niiden täytäntöönpanon jälkeen. Tiedot olisi toimitettava vakiomuodossa, jotta EAMV kykenee vastaanottamaan tiedot ja käsittelemään niitä automaattisesti omissa tietojärjestelmissään. Teknisistä ongelmista tai tulevasta tekniikan kehityksestä johtuen joitakin teknisiä raportointiohjeita, jotka koskevat luottoluokituslaitosten toimittamien tiedostojen siirtoa tai muotoa, voi olla tarpeen ajantasaistaa. EAMV tiedottaa näistä ajantasaistuksista erityisin ilmoituksin ja ohjein.

(9) Jos luottoluokituslaitos ei täytä ilmoitusvelvollisuuksiaan, EAMV:llä olisi oltava valtuudet vaatia kyseiset tiedot asetuksen (EY) N:o 1060/2009 23 b artiklan 3 kohdan mukaisella päätöksellä tai ryhtyä muihin tutkinnallisiin toimenpiteisiin.

(10) Tämä asetus perustuu teknisten sääntelystandardien luonnoksiin, jotka EAMV on toimittanut komissiolle Euroopan parlamentin ja neuvoston asetuksen (EU) N:o 1095/2010 (3) 10 artiklan mukaisesti.

(11) EAMV on järjestänyt avoimen julkisen kuulemisen teknisten sääntelystandardien luonnoksista, joihin tämä asetus perustuu, analysoinut mahdollisia asiaan liittyviä kustannuksia ja hyötyjä sekä pyytänyt lausunnon asetuksen (EU) N:o 1095/2010 37 artiklan mukaisesti perustetulta arvopaperimarkkina-alan osallisryhmältä,

ON HYVÄKSYNYT TÄMÄN ASETUKSEN:

1 artikla

Yleiset periaatteet

1. Rekisteröityjen luottoluokituslaitosten on toimitettava EAMV:lle seuraavantyyppiset tiedot:

a) tiedot hinnoittelupolitiikasta ja -menettelyistä, kuten 2 artiklassa säädetään;

b) maksutiedot luottoluokituksista, jotka annetaan liikkeeseenlaskija maksaa -mallin mukaisesti, kuten 3 artiklan 1 kohdassa säädetään;

c) maksutiedot luottoluokitustoimista, jotka annetaan tilaaja tai sijoittaja maksaa -mallin mukaisesti, kuten 3 artiklan 2 kohdassa säädetään.

2. Rekisteröityjen luottoluokituslaitosten on varmistettava, että EAMV:lle toimitettavat tiedot ovat paikkansapitävät ja täydelliset.

3. Kun on kyse luottoluokituslaitosten ryhmistä, ryhmän jäsenet voivat valtuuttaa yhden jäsenistään toimittamaan tämän asetuksen nojalla vaaditut ilmoitukset kaikkien jäsenten puolesta. Jokainen luottoluokituslaitos, jonka puolesta tällainen ilmoitus jätetään, on yksilöitävä EAMV:lle toimitettavissa tiedoissa.

2 artikla

Hinnoittelupolitiikka ja -menettelyt

1. Rekisteröityjen luottoluokituslaitosten on toimitettava EAMV:lle tiedot hinnoittelupolitiikastaan, maksurakenteesta tai -taulukoista sekä hinnoitteluperusteista, jotka koskevat niitä luottoluokiteltuja yhteisöjä tai rahoitusvälineitä, joista ne antavat luottoluokituksia, ja tarvittaessa tiedot liitännäispalveluita koskevasta hinnoittelupolitiikastaan.

2. Rekisteröityjen luottoluokituslaitosten on varmistettava, että kunkin tarjottavan luottoluokitustyypin osalta hinnoittelupolitiikka sisältää tai siihen on liitetty seuraavat seikat:

a) niiden henkilöiden nimet, jotka vastaavat laitoksen hinnoittelupolitiikan, maksutaulukoiden ja/tai -ohjelmien hyväksymisestä ja ylläpidosta, mukaan lukien niiden henkilöiden nimet, jotka vastaavat maksujen määrittämisestä, sekä kyseisten henkilöiden sisäinen tunnus, toimi ja osasto;

b) mahdolliset sisäiset ohjeet hinnoitteluperusteiden soveltamisesta hinnoittelupolitiikassa, maksutaulukoissa ja/tai -ohjelmissa yksittäisten maksujen osalta;

c) yksityiskohtainen kuvaus maksujen vaihtelusta tai maksutaulukosta sekä perusteista, joita sovelletaan eri maksutyyppeihin, mukaan lukien ne, jotka sisältyvät maksutaulukoihin;

d) yksityiskohtainen kuvaus kustakin maksuohjelmasta, kuten mahdollisista asiakassuhde-, käyttötiheys- ja kanta-asiakkuusohjelmista tai muista samankaltaisista ohjelmista, mukaan lukien niiden soveltamisperusteet ja maksujen vaihtelu, jota voidaan soveltaa maksujen perimiseen yksittäisistä luottoluokituksista tai luottoluokitusten sarjoista;

e) tarpeen mukaan tiedot hinnoitteluperiaatteista ja -säännöistä, joita sovelletaan, jos luottoluokitus- ja liitännäispalveluista tai muista palveluista perittävien maksujen välillä on suhde tai yhteys tapauksessa, jossa näitä palveluja tarjoaa asetuksen (EY) N:o 1060/2009 liitteessä I olevan E jakson II osan 2 kohdan toisessa alakohdassa tarkoitetulle asiakkaalle, jäljempänä ’asiakas’, luottoluokituslaitos ja/tai yritys, joka kuuluu neuvoston direktiivin 83/349/ETY (4) 1 ja 2 artiklassa tarkoitettuun luottoluokituslaitoksen ryhmään, taikka yritys, joka on direktiivin 83/349/ETY 12 artiklan 1 kohdassa tarkoitetussa yhteydessä luottoluokituslaitokseen tai johonkin muuhun luottoluokituslaitoksen ryhmän yritykseen;

f) hinnoittelupolitiikan, maksutaulukon tai -ohjelman maantieteellinen soveltamisala asiakkaiden sekä hinnoittelupolitiikkaa, maksutaulukkoa tai -ohjelmaa soveltavan yhden tai useamman luottoluokituslaitoksen sijaintiin nähden;

g) niiden henkilöiden nimet, joilla on valtuudet määrittää maksuja ja muita veloituksia hinnoittelupolitiikan, maksutaulukon tai -ohjelman yhteydessä, mukaan lukien niiden henkilöiden nimet, jotka vastaavat maksujen määrittämisestä, sekä kyseisten henkilöiden sisäinen tunnus, toimi ja osasto.

3. Rekisteröityjen luottoluokituslaitosten on varmistettava, että hinnoittelumenettelyt sisältävät tai niihin on liitetty seuraavat seikat:

a) niiden henkilöiden nimet, jotka vastaavat hinnoittelupolitiikan täytäntöönpanomenettelyjen hyväksymisestä ja ylläpidosta, mukaan lukien niiden henkilöiden nimet, jotka vastaavat maksujen määrittämisestä, sekä kyseisten henkilöiden sisäinen tunnus, toimi ja osasto;

b) yksityiskohtainen kuvaus niistä käytössä olevista menettelyistä ja tarkastuksista, joilla varmistetaan hinnoittelupolitiikan tarkka noudattaminen ja seurataan sitä;

c) yksityiskohtainen kuvaus käytössä olevista menettelyistä, joilla alennetaan maksuja taikka muulla tavoin poiketaan maksutaulukosta tai -ohjelmista;

d) niiden henkilöiden nimet, jotka vastaavat suoraan toimista, joilla seurataan hinnoittelupolitiikan soveltamista yksittäisiin maksuihin, sekä kyseisten henkilöiden sisäinen tunnus, toimi ja osasto;

e) niiden henkilöiden nimet, jotka vastaavat suoraan toimista, joilla varmistetaan, että yksittäiset maksut ovat hinnoittelupolitiikan mukaisia, sekä kyseisten henkilöiden sisäinen tunnus, toimi ja osasto;

f) yksityiskohtainen kuvaus toimenpiteistä, joihin ryhdytään hinnoittelupolitiikan, maksutaulukoiden, maksuohjelmien tai menettelyiden rikkomisen tapauksessa;

g) yksityiskohtainen kuvaus menettelystä, jolla EAMV:lle ilmoitetaan mahdollisesta hinnoittelupolitiikan tai -menettelyjen olennaisesta rikkomisesta, joka saattaa olla asetuksen (EY) N:o 1060/2009 liitteessä I olevan B jakson 3 c kohdan vastainen.

3 artikla

Luettelo kultakin asiakkaalta perityistä maksuista

1. Rekisteröityjen luottoluokituslaitosten, jotka antavat luottoluokituksia liikkeeseenlaskija maksaa -mallin mukaisesti, on toimitettava EAMV:lle tiedot maksuista, jotka peritään kultakin asiakkaalta - oikeushenkilöittäin sekä yhdistetysti yritysryhmittäin - yksittäisistä luottoluokituksista ja mahdollisista liitännäispalveluista.

2. Rekisteröityjen luottoluokituslaitosten, jotka antavat luottoluokituksia tilaaja tai sijoittaja maksaa -mallin mukaisesti, on toimitettava EAMV:lle asiakaskohtaiset tiedot kyseisistä palveluista sekä liitännäispalveluista perittyjen maksujen kokonaismäärästä.

3. Rekisteröityjen luottoluokituslaitosten on kirjattava ylös liitteessä II olevassa taulukossa 1 esitetyssä muodossa kaikki hinnoittelupolitiikasta tai hinnoittelumenettelyistä tehdyt poikkeamat sekä kaikki tilanteet, joissa hinnoittelupolitiikkaa, maksutaulukkoa, maksuohjelmaa tai hinnoittelumenettelyä ei ole sovellettu jonkin luokituksen osalta, sekä yksilöitävä selkeästi poikkeaman tärkeimmät syyt ja kyseinen yksittäinen luokitus. Kirjatut tiedot on pyynnöstä asetettava EAMV:n saataville viipymättä.

4 artikla

Luottoluokitustyypit

Rekisteröityjen luottoluokituslaitosten on osoitettava ilmoitettavat luokitukset johonkin luokitustyyppiin komission delegoidun asetuksen (EU) 2015/2 (5) 3 artiklan mukaisesti.

5 artikla

Toimitettavat tiedot

1. Rekisteröityjen luottoluokituslaitosten on toimitettava EAMV:lle 2 artiklan 2–3 kohdassa tarkoitetut tiedot ja liitteessä I olevissa taulukoissa 1–4 esitetyt tiedot sekä tiedot hinnoittelupolitiikasta, maksutaulukoista, maksuohjelmista ja menettelyistä erillisinä tiedostoina.

2. Rekisteröityjen luottoluokituslaitosten on toimitettava EAMV:lle liitteessä II olevissa taulukoissa 1–2 vahvistetut tiedot kutakin annettua yksittäistä luottoluokitusta koskevista maksuista sekä sellaisista maksuista, jotka peritään luottoluokituksista ja mahdollisista liitännäispalveluista asiakaskohtaisesti 3 artiklan 1 kohdan mukaisesti.

3. Rekisteröityjen luottoluokituslaitosten, jotka ovat antaneet luottoluokituksia tilaaja tai sijoittaja maksaa -mallin mukaisesti, on 3 artiklan 2 kohdan mukaisesti toimitettava EAMV:lle liitteessä III olevassa taulukossa 1 esitetyt tiedot kustakin luottoluokituspalveluiden asiakkaasta.

4. Liitteessä I olevissa taulukoissa 1–4, liitteessä II olevissa taulukoissa 1–2 ja liitteessä III olevassa taulukossa 1 esitetyt tiedot on toimitettava EAMV:lle erillisissä tiedostoissa.

6 artikla

Ensimmäinen ilmoitus

1. Kunkin rekisteröidyn luottoluokituslaitoksen on toimitettava EAMV:lle 5 artiklan 1 kohdan mukaisesti liitteessä I olevat taulukot 1–4 täytettyinä sekä erilliset tiedostot hinnoittelupolitiikasta, maksutaulukoista, maksuohjelmista ja menettelyistä, joita se soveltaa kuhunkin toiminta-alaansa kuuluvaan luottoluokitustyyppiin, 30 päivän kuluessa tämän asetuksen voimaantulopäivän jälkeen.

2. Edellä 5 artiklan 2–3 kohdassa tarkoitettu ensimmäinen ilmoitus maksuista on jätettävä EAMV:lle yhdeksän kuukauden kuluessa tämän asetuksen voimaantulonpäivän jälkeen ja siihen on sisällytettävä tiedot, jotka on kerätty tämän asetuksen voimaantulopäivän ja 30 päivän kesäkuuta 2015 välisenä aikana.

3. Edellä 5 artiklan 2–3 kohdassa tarkoitettu toinen ilmoitus maksuista on toimitettava EAMV:lle viimeistään 31 päivänä maaliskuuta 2016 ja siihen on sisällytettävä tiedot, jotka on kerätty 1 päivän heinäkuuta 2015 ja 31 päivän joulukuuta 2015 välisenä aikana.

7 artikla

Jatkuva ilmoittaminen

1. Edellä 5 artiklan mukaisesti toimitettavat tiedot on jätettävä vuosittain viimeistään 31 päivänä maaliskuuta ja niihin on sisällyttävä tiedot edellisen kalenterivuoden hinnoittelupolitiikasta, maksutaulukoista, maksuohjelmista ja menettelyistä, rajoittamatta 6 artiklassa vahvistettujen ensimmäistä ilmoitusta koskevien vaatimusten soveltamista.

2. Hinnoittelupolitiikan, maksutaulukoiden, maksuohjelmien ja menettelyjen merkittävistä muutoksista on ilmoitettava EAMV:lle jatkuvasti ja viipymättä niiden hyväksymisen jälkeen, kuitenkin viimeistään 30 päivää niiden täytäntöönpanon jälkeen, rajoittamatta 1 kohdan soveltamista.

3. Rekisteröityjen luottoluokituslaitosten on ilmoitettava EAMV:lle välittömästi kaikista poikkeuksellisista oloista, jotka saattavat tilapäisesti estää tämän asetuksen mukaisen ilmoittamisen tai viivästyttää sitä.

8 artikla

Ilmoitusmenettelyt

1. Rekisteröityjen luottoluokituslaitosten on toimitettava tiedostot EAMV:n antamien teknisten ohjeiden mukaisesti käyttäen EAMV:n ilmoitusjärjestelmää.

2. Rekisteröityjen luottoluokituslaitosten on säilytettävä EAMV:lle 5 artiklan mukaisesti toimitettuja ja tämän vastaanottamia tiedostoja sekä kaikkia 3 artiklan 3 kohdassa tarkoitettuja tietoja poikkeamista sähköisessä muodossa vähintään viiden vuoden ajan. Nämä tiedostot on pyynnöstä asetettava EAMV:n saataville.

3. Jos rekisteröity luottoluokituslaitos havaitsee asiavirheitä ilmoitetuissa tiedoissa, sen on tiedotettava tästä viipymättä EAMV:lle ja korjattava asianomaiset tiedot EAMV:n antamien teknisten ohjeiden mukaisesti.

9 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 2014. Komission puolesta Puheenjohtaja José Manuel BARROSO

(1) EUVL L 302, 17.11.2009, s. 1.

(2) Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).

(3) Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

(4) Seitsemäs neuvoston direktiivi 83/349/ETY, annettu 13 päivänä kesäkuuta 1983, perustamissopimuksen 54 artiklan 3 kohdan g alakohdan nojalla, konsolidoiduista tilinpäätöksistä (EYVL L 193, 18.7.1983, s. 1).

(5) Komission delegoitu asetus (EU) 2015/2, annettu 30 päivänä syyskuuta 2014, Euroopan parlamentin ja neuvoston asetuksen (EY) N:o 1060/2009 täydentämisestä luottoluokituslaitosten Euroopan arvopaperimarkkinaviranomaiselle toimittamien tietojen esitystapaa koskevilla teknisillä sääntelystandardeilla (katso tämän virallisen lehden sivu 24).

LIITE I Taulukko 1 Hinnoittelupolitiikan ilmoittaminen voimassa olevaa luokitusluokkaa kohden ja myöhemmin tehtävät olennaiset ajantasaistukset Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Luottoluokituslaitokset, joita asia koskee Kentässä yksilöidään hinnoittelupolitiikkaa soveltavat luottoluokituslaitokset. Pakollinen ISO 17442 3 Hinnoittelupolitiikan tunnus Hinnoittelupolitiikan yksilöllinen tunnus, jonka on oltava aina sama. Yksilöllisen tunnuksen on oltava sama kaikista hinnoittelupolitiikkaa koskevista muutoksista huolimatta, paitsi kun on kyse hinnoittelupolitiikan kattamien luokitustyyppien soveltamisalaan tehtävistä muutoksista. Soveltamisalaa koskevat muutokset edellyttävät uutta hinnoittelupolitiikan tunnusta. Pakollinen Hinnoittelupolitiikan tunnus muodossa ”PP_[sisäinen hinnoittelupolitiikan tunnus]”. 4 Hinnoittelupolitiikan voimaantulopäivä Päivämäärä, josta alkaen hinnoittelupolitiikka on voimassa. Pakollinen Päivämäärä ISO 8601 -muodossa (VVVV-KK-PP). 5 Hinnoittelupolitiikan päättymispäivä Päivämäärä, jona hinnoittelupolitiikan voimassaolo päättyy. Pakollinen Päivämäärä ISO 8601 -muodossa (VVVV-KK-PP) tai 9999-01-01. 6 Ilmoitus mallista Kentässä ilmoitetaan, onko hinnoittelupolitiikka ”liikkeeseenlaskija maksaa” -mallin vai ”tilaaja tai sijoittaja maksaa” -mallin mukainen. EAMV on tietoinen siitä, että luottoluokituslaitokset saattavat tarjota palveluita useamman kuin yhden mallin mukaisesti, jolloin yhtä hinnoittelupolitiikkaa voi olla mahdollista käyttää kummassakin mallityypissä. Tällaisissa tapauksissa voidaan valita sekä vaihtoehto I että vaihtoehto S. Pakollinen — ”I” liikkeeseenlaskija maksaa -mallin osalta ja/tai — ”S” tilaaja tai sijoittaja maksaa -mallin osalta 7 Hinnoittelupolitiikan soveltamisala Kuvaus hinnoittelupolitiikkaan kuuluvista tai sen kattamista luokitustyypeistä tai liitännäispalveluista. Pakollinen Kentässä ilmoitetaan, sovelletaanko hinnoittelupolitiikkaa yhteen vai useampaan seuraavista: — ”All” eli kaikki — ”C” eli yritysluokitukset (paitsi katetut joukkovelkakirjalainat) — ”S” eli valtioiden ja julkisyhteisöjen luokitukset — ”T” eli strukturoitujen rahoitusvälineiden luokitukset — ”B” eli katettujen joukkovelkakirjalainojen luokitukset — ”O” eli muuntyyppiset luokitukset — ”A” eli liitännäispalvelut. 8 Hinnoittelupolitiikan toimiala Yritysluokitusten osalta ilmoitetaan, sovelletaanko hinnoittelupolitiikkaa luokituksiin jollakin seuraavista toimialoista: i) rahoitusala, ii) vakuutusala, iii) muu yritystoiminta. Pakollinen. Sovelletaan vain, jos kentässä 7 ”hinnoittelupolitiikan soveltamisala” on ”C”. Kentässä ilmoitetaan, sovelletaanko hinnoittelupolitiikkaa yhteen vai useampaan seuraavista: — ”All” eli kaikki — ”FI” – rahoituslaitokset, mukaan lukien pankit, välittäjät ja kauppiaat — ”IN” – vakuutuslaitokseti — ”CO” – yrityssektorin liikkeeseenlaskijat, jotka eivät kuulu luokkaan ”FI” tai ”IN”. 9 Hinnoittelupolitiikan omaisuusluokka Strukturoitujen rahoitusvälineiden luokitusten osalta ilmoitetaan, sovelletaanko hinnoittelupolitiikkaa luokituksiin jollakin seuraavista segmenteistä: i) RMBS, ii) ABS, iii) CMBS, iv) CDO, v) ABCP, vi) muut. Pakollinen. Sovelletaan vain, jos kentässä 7 ”hinnoittelupolitiikan soveltamisala” on ”T”. Kentässä ilmoitetaan, sovelletaanko hinnoittelupolitiikkaa yhteen vai useampaan seuraavista: — ”All” eli kaikki — ”RMBS” eli asuntolainavakuudellisten arvopaperien luokitukset — ”ABS” eli omaisuusvakuudellisten arvopaperien luokitukset — ”CMBS” eli liikekiinteistölainavakuudellisten arvopaperien luokitukset — ”CDO” eli vakuudellisten velkasitoumusten luokitukset — ”ABCP” eli lyhytaikaisten omaisuusvakuudellisten rahamarkkinavelkakirjojen luokitukset — ”OTH” eli muut. 10 Lohko Valtioiden ja julkisyhteisöjen luokitusten osalta ilmoitetaan, sovelletaanko hinnoittelupolitiikkaa luokituksiin jollakin seuraavista segmenteistä: i) valtio, ii) alue- tai paikallisviranomainen, iii) ylikansalliset organisaatiot (muut kuin kansainväliset rahoituslaitokset), iv) julkiset yhteisöt, v) kansainväliset rahoituslaitokset. Pakollinen. Sovelletaan vain, jos kentässä 7 ”hinnoittelupolitiikan soveltamisala” on ”S”. Kentässä ilmoitetaan, sovelletaanko hinnoittelupolitiikkaa yhteen vai useampaan seuraavista: — ”All” eli kaikki — ”SV” – valtion luokitus — ”SM” – alueen tai paikallisviranomaisen luokitus — ”SO” – ylikansallisen organisaation luokitus, muu kuin ”IF” — ”PE” – julkisen yhteisön luokitus — ’IF’ – kansainvälisen rahoituslaitoksen luokitus. 11 Aiempi hinnoittelupolitiikka Kentässä ilmoitetaan, minkä aiemman hinnoittelupolitiikan nykyinen politiikka korvaa. Pakollinen. Sovelletaan, jos nykyisellä hinnoittelupolitiikalla muutetaan aiemman hinnoittelupolitiikan soveltamisalaa. Hinnoittelupolitiikan tunnus muodossa ”PP_[sisäinen hinnoittelupolitiikan tunnus]”. 12 Hinnoittelupolitiikkaa koskevan tiedoston nimi Hinnoittelupolitiikkaa koskevan tiedoston nimi ilmoitetaan ZIP-muodossa. Pakollinen.

Taulukko 2 Maksutaulukoiden ilmoittaminen voimassa olevaa luokitusluokkaa kohden ja myöhemmin tehtävät olennaiset ajantasaistukset Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Luottoluokituslaitokset, joita asia koskee Kentässä yksilöidään maksutaulukkoa soveltavat luottoluokituslaitokset. Pakollinen ISO 17442 3 Maksutaulukon tunnus Maksutaulukon yksilöllinen tunnus, jonka on oltava aina sama. Yksilöllisen tunnuksen on oltava sama kaikista maksutaulukkoa koskevista muutoksista huolimatta, paitsi kun on kyse maksutaulukon kattamien luokitustyyppien soveltamisalaan tehtävistä muutoksista. Soveltamisalaa koskevat muutokset edellyttävät uutta maksutaulukon tunnusta. Pakollinen Maksutaulukon tunnus muodossa ”FS_[sisäinen maksutaulukon tunnus]”. 4 Hinnoittelupolitiikan tunnus Kentässä ilmoitetaan hinnoittelupolitiikka, joka maksutaulukon avulla on tarkoitus panna täytäntöön. Tämän hinnoittelupolitiikan tunnuksen tulee vastata liitteen I taulukossa 1 esitettyä tunnusta (tunnuksia). Pakollinen Hinnoittelupolitiikan tunnus muodossa ”PP_[sisäinen hinnoittelupolitiikan tunnus]”. 5 Maksutaulukon voimaantulopäivä Päivämäärä, josta alkaen maksutaulukko on voimassa. Pakollinen Päivämäärä ISO 8601 -muodossa (VVVV-KK-PP). 6 Maksutaulukon päättymispäivä Päivämäärä, jona maksutaulukon voimassaolo päättyy. Pakollinen Päivämäärä ISO 8601 -muodossa (VVVV-KK-PP) tai 9999-01-01. 7 Ilmoitus mallista Kentässä ilmoitetaan, onko maksutaulukko ”liikkeeseenlaskija maksaa” -mallin vai ”tilaaja tai sijoittaja maksaa” -mallin mukainen. Pakollinen — ”I” liikkeeseenlaskija maksaa -mallin osalta — ”S” tilaaja tai sijoittaja maksaa -mallin osalta 8 Maksutaulukon luokitustyyppien soveltamisala Kuvaus maksutaulukkoon kuuluvista luokitustyypeistä tai liitännäispalveluista. Pakollinen Kentässä ilmoitetaan, sovelletaanko maksutaulukkoa yhteen vai useampaan seuraavista: — ”All” eli kaikki) — ”C” eli yritysluokitukset (paitsi katetut joukkovelkakirjalainat) — ”S” eli valtioiden ja julkisyhteisöjen luokitukset — ”T” eli strukturoitujen rahoitusvälineiden luokitukset — ”B” eli katettujen joukkovelkakirjalainojen luokitukset — ”O” eli muuntyyppiset luokitukset — ”A” eli liitännäispalvelut. 9 Maksutaulukon toimiala Yritysluokitusten osalta ilmoitetaan, sovelletaanko maksutaulukkoa luokituksiin jollakin seuraavista toimialoista: i) rahoitusala, ii) vakuutusala, iii) muu yritystoiminta. Pakollinen. Sovelletaan vain, jos kentässä 8 ”maksutaulukon luokitustyyppien soveltamisala” on ”C”. Kentässä ilmoitetaan, sovelletaanko maksutaulukkoa yhteen vai useampaan seuraavista: — ”All” eli kaikki — ”FI” – rahoituslaitokset, mukaan lukien pankit, välittäjät ja kauppiaat — ”IN” – vakuutuslaitokset — ”CO” – yrityssektorin liikkeeseenlaskijat, jotka eivät kuulu luokkaan ”FI” tai ”IN”. 10 Maksutaulukon omaisuusluokka Strukturoitujen rahoitusvälineiden luokitusten osalta ilmoitetaan, sovelletaanko maksutaulukkoa luokituksiin jollakin seuraavista segmenteistä: i) RMBS, ii) ABS, iii) CMBS, iv) CDO, v) ABCP, vi) muut. Pakollinen. Sovelletaan vain, jos kentässä 8 ”maksutaulukon luokitustyyppien soveltamisala” on ”T”. Kentässä ilmoitetaan, sovelletaanko maksutaulukkoa yhteen vai useampaan seuraavista: — ”All” eli kaikki — ”RMBS” eli asuntolainavakuudellisten arvopaperien luokitukset — ”ABS” eli omaisuusvakuudellisten arvopaperien luokitukset — ”CMBS” eli liikekiinteistölainavakuudellisten arvopaperien luokitukset — ”CDO” eli vakuudellisten velkasitoumusten luokitukset — ”ABCP” eli lyhytaikaisten omaisuusvakuudellisten rahamarkkinavelkakirjojen luokitukset — ”OTH” eli muut. 11 Maksutaulukon lohko Valtioiden ja julkisyhteisöjen luokitusten osalta ilmoitetaan, sovelletaanko maksutaulukkoa luokituksiin jollakin seuraavista segmenteistä: i) valtio, ii) alue- tai paikallisviranomainen, iii) ylikansalliset organisaatiot (muut kuin kansainväliset rahoituslaitokset), iv) julkiset yhteisöt, v) kansainväliset rahoituslaitokset. Pakollinen. Sovelletaan vain, jos kentässä 8 ”maksutaulukon luokitustyyppien soveltamisala” on ”S”. Kentässä ilmoitetaan, sovelletaanko maksutaulukkoa yhteen vai useampaan seuraavista: — ”All” eli kaikki — ”SV” – valtion luokitus — ”SM” – alueen tai paikallisviranomaisen luokitus — ”SO” – ylikansallisen organisaation luokitus, muu kuin ”IF” — ”PE” – julkisen yhteisön luokitus — ”IF” – kansainvälisen rahoituslaitoksen luokitus. 12 Maksutaulukon omaisuusluokan alaluokka Kentässä määritellään omaisuusluokkien alaluokat strukturoitujen rahoitusvälineiden luokituksille. Pakollinen. Sovelletaan vain, jos kentässä 8 on ”T” ja jos ”omaisuusluokka” = ”ABS”, ”RMBS”, ”CDO” tai ”OTH”. Kentässä ilmoitetaan, sovelletaanko maksutaulukkoa yhteen vai useampaan seuraavista: — ”All” eli kaikki — CCS – jos ABS: luottokorttisaatavavakuudelliset arvopaperit — ALB – jos ABS: autolainavakuudelliset arvopaperit — CNS – jos ABS: kuluttajaluottovakuudelliset arvopaperit — SME – jos ABS: arvopaperit, joiden vakuuksina on pienille ja keskisuurille yrityksille annettuja lainoja — LES – jos ABS: arvopaperit, joiden vakuuksina on yksityishenkilölle tai yritykselle myönnettyjä leasing-sopimuksia — HEL – jos RMBS: asunto-osakelainat — PRR – jos RMBS: ensisijaiset RMBS-instrumentit — NPR – jos RMBS: toissijaiset RMBS-instrumentit — CFH – jos CDO: kassavirtapohjaiset ja hybridit CDO-instrumentit/CLO-instrumentit — SDO – jos CDO: synteettiset CDO-instrumentit/CLO-instrumentit — MVO – jos CDO: markkina-arvoperusteiset CDO-instrumentit — SIV – jos OTH: strukturoidut investointivälineet — ILS – jos OTH: vakuutussidonnaiset arvopaperit — DPC – jos OTH: johdannaisia tuottavien yritysten rahoitusvälineet — SCB – jos OTH: strukturoidut katetut joukkovelkakirjalainat — OTH – muut 13 Aiempi maksutaulukko Kentässä ilmoitetaan, minkä aiemman maksutaulukon nykyinen maksutaulukko korvaa. Sovelletaan, jos nykyisellä maksutaulukolla muutetaan aiemman maksutaulukon soveltamisalaa. Maksutaulukon tunnus muodossa ”FS_[sisäinen maksutaulukon tunnus]”. 14 Maksutaulukkoa koskevan tiedoston nimi Maksutaulukkoa koskevan tiedoston nimi ilmoitetaan ZIP-muodossa. Pakollinen

Taulukko 3 Maksuohjelmien ilmoittaminen voimassa olevaa luokitusluokkaa kohden ja myöhemmin tehtävät olennaiset ajantasaistukset Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Luottoluokituslaitokset, joita asia koskee Kentässä yksilöidään maksuohjelmaa soveltavat luottoluokituslaitokset. Pakollinen ISO 17442 3 Maksuohjelman tunnus Maksuohjelman yksilöllinen tunnus, jonka on oltava aina sama. Yksilöllisen tunnuksen on oltava sama kaikista maksuohjelmaa koskevista muutoksista huolimatta, paitsi kun on kyse maksuohjelman kattamien luokitus- ja ohjelmatyyppien soveltamisalaan tehtävistä muutoksista. Soveltamisalaa koskevat muutokset edellyttävät uutta maksuohjelman tunnusta. Pakollinen Maksuohjelman tunnus muodossa ”FP_[sisäinen maksuohjelman tunnus]”. 4 Hinnoittelupolitiikan tunnus Kentässä ilmoitetaan hinnoittelupolitiikka, joka maksuohjelman avulla on tarkoitus panna täytäntöön. Tämän hinnoittelupolitiikan tunnuksen tulee vastata liitteen I taulukossa 1 esitettyä tunnusta (tunnuksia). Pakollinen Hinnoittelupolitiikan tunnus muodossa ”PP_[sisäinen hinnoittelupolitiikan tunnus]”. 5 Maksuohjelman voimaantulopäivä Päivämäärä, josta alkaen maksuohjelma on voimassa. Pakollinen Päivämäärä ISO 8601 -muodossa (VVVV-KK-PP). 6 Maksuohjelman päättymispäivä Päivämäärä, jona maksuohjelman voimassaolo päättyy. Pakollinen — Päivämäärä ISO 8601 -muodossa (VVVV-KK-PP) tai 9999-01-01. 7 Ilmoitus mallista Kentässä ilmoitetaan, onko maksuohjelma ”liikkeeseenlaskija maksaa” -mallin vai ”tilaaja tai sijoittaja maksaa” -mallin mukainen. Pakollinen — ”I” liikkeeseenlaskija maksaa -mallin osalta ja/tai — ”S” tilaaja tai sijoittaja maksaa -mallin osalta 8 Maksuohjelman luokitustyyppien soveltamisala Kuvaus maksuohjelmaan kuuluvista luokitustyypeistä tai liitännäispalveluista. Pakollinen Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All”eli kaikki — ”C” eli yritysluokitukset (paitsi katetut joukkovelkakirjalainat) — ”S” eli valtioiden ja julkisyhteisöjen luokitukset — ”T” eli strukturoitujen rahoitusvälineiden luokitukset — ”B” eli katettujen joukkovelkakirjalainojen luokitukset — ”O” eli muuntyyppiset luokitukset — ”A” eli liitännäispalvelut. 9 Maksuohjelman toimiala Yritysluokitusten osalta ilmoitetaan, sovelletaanko maksuohjelmaa luokituksiin jollakin seuraavista toimialoista: i) rahoitusala, ii) vakuutusala, iii) muu yritystoiminta. Pakollinen. Sovelletaan vain, jos kentässä 8 ”maksuohjelman soveltamisala” on ”C”. Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All” eli kaikki — ”FI” – rahoituslaitokset, mukaan lukien pankit, välittäjät ja kauppiaat — ”IN” – vakuutuslaitokset — ”CO” – yrityssektorin liikkeeseenlaskijat, jotka eivät kuulu luokkaan ”FI” tai ”IN”. 10 Maksuohjelman omaisuusluokka Strukturoitujen rahoitusvälineiden luokitusten osalta ilmoitetaan, sovelletaanko maksuohjelmaa luokituksiin jollakin seuraavista segmenteistä: i) RMBS, ii) ABS, iii) CMBS, iv) CDO, v) ABCP, vi) muut. Pakollinen. Sovelletaan vain, jos kentässä 8 ”maksuohjelman luokitusten soveltamisala” on ”T”. Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All” eli kaikki — ”RMBS” eli asuntolainavakuudellisten arvopaperien luokitukset — ”ABS” eli omaisuusvakuudellisten arvopaperien luokitukset — ”CMBS” eli liikekiinteistölainavakuudellisten arvopaperien luokitukset; — ”CDO” eli vakuudellisten velkasitoumusten luokitukset — ”ABCP” eli lyhytaikaisten omaisuusvakuudellisten rahamarkkinavelkakirjojen luokitukset — ”OTH” eli muut. 11 Maksuohjelman lohko Valtioiden ja julkisyhteisöjen luokitusten osalta ilmoitetaan, sovelletaanko maksuohjelmaa luokituksiin jollakin seuraavista segmenteistä: i) valtio, ii) alue- tai paikallisviranomainen, iii) ylikansalliset organisaatiot (muut kuin kansainväliset rahoituslaitokset), iv) julkiset yhteisöt, v) kansainväliset rahoituslaitokset. Pakollinen. Sovelletaan vain, jos kentässä 8 ”maksuohjelman luokitustyyppien soveltamisala” on ”S”. Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All” eli kaikki — ”SV” – valtion luokitus — ”SM” – alue- tai paikallisviranomaisen luokitus — ”SO” – ylikansallisen organisaation luokitus, muu kuin ”IF” — ”PE” – julkisen yhteisön luokitus — ”IF” – kansainvälisen rahoituslaitoksen luokitus. 12 Maksuohjelman omaisuusluokan alaluokka Kentässä määritellään omaisuusluokkien alaluokat strukturoitujen rahoitusvälineiden luokituksille. Pakollinen. Sovelletaan vain, jos kentässä 8 on ”T” ja jos ”omaisuusluokka” = ”ABS”, ”RMBS”, ”CDO” tai ”OTH”. Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All” eli kaikki — CCS – jos ABS: luottokorttisaatavavakuudelliset arvopaperit — ALB – jos ABS: autolainavakuudelliset arvopaperit — CNS – jos ABS: kuluttajaluottovakuudelliset arvopaperit — SME – jos ABS: arvopaperit, joiden vakuuksina on pienille ja keskisuurille yrityksille annettuja lainoja — LES – jos ABS: arvopaperit, joiden vakuuksina on yksityishenkilölle tai yritykselle myönnettyjä leasing-sopimuksia — HEL – jos RMBS: asunto-osakelainat — PRR – jos RMBS: ensisijaiset RMBS-instrumentit — NPR – jos RMBS: toissijaiset RMBS-instrumentit — CFH – jos CDO: kassavirtapohjaiset ja hybridit CDO-instrumentit/CLO-instrumentit — SDO – jos CDO: synteettiset CDO-instrumentit/CLO-instrumentit — MVO – jos CDO: markkina-arvoperusteiset CDO-instrumentit — SIV – jos OTH: strukturoidut investointivälineet — ILS – jos OTH: vakuutussidonnaiset arvopaperit — DPC – jos OTH: johdannaisia tuottavien yritysten rahoitusvälineet — SCB – jos OTH: strukturoidut katetut joukkovelkakirjalainat — OTH – muut 13 Ohjelman tyyppi Kuvaus maksuohjelmaan kuuluvista ohjelmatyypeistä, esimerkiksi siitä, liittyykö ja/tai kuuluuko maksuohjelmaan käyttötiheyttä koskevia ohjelmia, kanta-asiakkuusohjelmia, usean liikkeeseenlaskun ohjelmia, luottoluokituspaketin osto tai muunlaisia ohjelmia. Kentässä ilmoitetaan, sovelletaanko maksuohjelmaa yhteen vai useampaan seuraavista: — ”All” eli kaikki — ”F” eli käyttötiheysohjelma — ”L” eli kanta-asiakkuusohjelma — ”M” eli usean liikkeeseenlaskun ohjelma — ”B” eli ennakkoon määritetyn luottoluokitusten lukumäärän pakettiosto — ”OTH” eli muut maksuohjelmatyypit 14 Aiempi maksuohjelma Kentässä ilmoitetaan, minkä aiemman maksuohjelman nykyinen maksuohjelma korvaa. Pakollinen. Sovelletaan, jos nykyisellä maksuohjelmalla muutetaan aiemman maksuohjelman soveltamisalaa. Maksuohjelman tunnus muodossa ”FP_[sisäinen maksuohjelman tunnus]”. 15 Maksutaulukko (/-taulukot) Maksuohjelmaan sovellettavan tai siihen liittyvän maksutaulukon yksilöllinen tunnusnumero. Tämän maksutaulukon tunnuksen on vastattava liitteen I taulukossa 2 esitettyä tunnusta (tunnuksia). Pakollinen, jos sovelletaan. Maksutaulukon tunnus muodossa ”FS_[sisäinen maksutaulukon tunnus]”. 16 Maksuohjelmaa koskevan tiedoston nimi Maksuohjelmaa koskevan tiedoston nimi ilmoitetaan ZIP-muodossa. Pakollinen.

Taulukko 4 Voimassa olevien hinnoittelumenettelyjen ilmoittaminen ja myöhemmin tehtävät olennaiset ajantasaistukset Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Luottoluokituslaitokset, joita asia koskee Kentässä yksilöidään hinnoittelumenettelyä soveltavat luottoluokituslaitokset. Pakollinen ISO 17442 3 Menettelyn tunnus Hinnoittelumenettelyn yksilöllinen tunnus, jonka on oltava aina sama. Pakollinen 4 Hinnoittelupolitiikan tunnus Kentässä ilmoitetaan hinnoittelupolitiikka, joka on tarkoitus panna täytäntöön hinnoittelumenettelyn avulla. Tämän hinnoittelupolitiikan tunnuksen on vastattava liitteen I taulukossa 2 esitettyä tunnusta (tunnuksia). Pakollinen Hinnoittelupolitiikan tunnus muodossa ”PP_[sisäinen hinnoittelupolitiikan tunnus]”. 5 Maksutaulukon tunnus Kentässä ilmoitetaan taulukko (taulukot), joka on tarkoitus panna täytäntöön hinnoittelumenettelyn avulla. Tämän maksutaulukon tunnuksen on vastattava liitteen I taulukossa 2 esitettyä tunnusta (tunnuksia). Pakollinen, jos sovelletaan. Maksutaulukon tunnus muodossa ”FS_[sisäinen maksutaulukon tunnus]”. 6 Maksuohjelman tunnus Kentässä ilmoitetaan maksuohjelma (maksuohjelmat), joka on tarkoitus panna täytäntöön hinnoittelumenettelyn avulla. Tämän maksuohjelman tunnuksen on vastattava liitteen I taulukossa 3 esitettyä tunnusta (tunnuksia). Pakollinen, jo sovelletaan. Maksuohjelman tunnus muodossa ”FP_[sisäinen maksuohjelman tunnus]”. 7 Hinnoittelumenettelyn voimaantulopäivä Päivämäärä, josta alkaen hinnoittelumenettely on voimassa. Pakollinen Päivämäärä ISO 8601 -muodossa (VVVV-KK-PP). 8 Hinnoittelumenettelyn päättymispäivä Hinnoittelumenettelyn voimassaolon päättymispäivä. Pakollinen Päivämäärä ISO 8601 -muodossa (VVVV-KK-PP) tai 9999-01-01. 9 Hinnoittelumenettelyä koskevan tiedoston nimi Hinnoittelumenettelyä koskevan tiedoston nimi ilmoitetaan ZIP-muodossa. Pakollinen

LIITE II Taulukko 1 Tiedot, jotka toimitetaan EAMV:lle kustakin ”liikkeeseenlaskija maksaa” -mallin mukaisesti annetusta yksittäisestä luottoluokituksesta Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Raportointivuosi Kalenterivuosi, jota ilmoitus koskee. Pakollinen Muoto: VVVV 3 Luokitustunnus Luokituksen yksilöllinen tunnus. Tunnuksen on oltava aina sama ja vastattava tunnusta, joka on ilmoitettu delegoidun asetuksen (EU) 2015/2 Pakollinen — 4 Luokitussopimuksen alkamispäivä Päivämäärä, jona luokituspalvelusta on tehty alustava sopimus. Tyypillisesti tämä on sama kuin päivämäärä, jona luottoluokituspalvelusta perittävät maksut vahvistettiin. Pakollinen Päivämäärä ja kellonaika laajennetussa ISO 8601 -muodossa: VVVV-KK-PP 5 Käytetty maksutaulukko Sen maksutaulukon yksilöllinen tunnus, jonka mukaisesti maksut vahvistettiin. Tämän maksutaulukon tunnuksen on vastattava liitteen I taulukossa 2 esitettyä tunnusta (tunnuksia). Jos hinnan määrittämisessä ei ole käytetty minkäänlaista maksutaulukkoa, on käytettävä hinnoittelupolitiikan tunnusta. Tämän hinnoittelupolitiikan tunnuksen on vastattava liitteen I taulukossa 1 esitettyä tunnusta (tunnuksia). Jos ei ole sovellettu hinnoittelupolitiikkaa eikä maksutaulukkoa, on käytettävä merkintää ”N”. Pakollinen Maksutaulukon tunnus muodossa ”FS [sisäinen maksutaulukon tunnus]” tai hinnoittelupolitiikan tunnus muodossa ”PP [sisäinen hinnoittelupolitiikan tunnus]” ”N” eli ei sovelleta 6 Hinnoittelusta vastuussa oleva henkilö (henkilöt) Sisäinen tunnus, jonka luottoluokituslaitos antaa henkilölle (tai henkilöille), joka vastaa luokitukseen liittyvien maksujen vahvistamisesta, eli henkilölle (tai henkilöille), joka soveltaa voimassa olevaa maksutaulukkoa ja/tai maksuohjelmaa taikka hyväksyy maksutaulukkoa ja/tai maksuohjelmaa koskevia poikkeamia tai alennuksia. Pakollinen Vastuussa olevan henkilön sisäinen tunnus 7 Asiakkaan tunnus Luottoluokituslaitoksen asiakkaalle antama yksilöllinen tunnus. Tyypillisesti tämä tunnus on välineen liikkeeseenlaskijan taikka muun yhteisön tunnusta, mutta missään tapauksessa se ei saa olla erillisyhtiön tunnus. Strukturoitujen rahoitusvälineiden osalta yksilöllisellä tunnuksella yksilöidään alullepanija taikka muu yhteisö (esim. järjestäjä), joka vastaa taloudellisista näkökohdista ja neuvottelee maksuista luottoluokituslaitoksen kanssa suoraan tai välillisesti erillisyhtiön (SPV) tai strukturoidun sijoitusyhtiön (SIV) välityksellä. Tunnuksen on vastattava liitteen II taulukossa 2 ilmoitettua asiakastunnusta. Pakollinen 8 Maininta, liittyikö yksittäiseen luokitukseen maksusta vapautus tai maksun alennus Tietyistä luottoluokituksista ei välttämättä makseta yksittäistä suoraa maksua tai niihin voi liittyä maksun alennus, sillä asiakas voi olla maksanut useammista luokituksista tai vuosittaisesta (tai muuta määrättyä kautta koskevan) nimellisestä liikkeeseenlaskumäärästä kiinteän maksun tai asiakkaalla voi olla oikeus ”luokituspakettiin” (”ryhmämaksuun”). Tässä kentässä ilmoitetaan, kuuluuko yksittäinen luokitus tällaisen asiakkaan kanssa solmitun järjestelyn piiriin. Pakollinen — ”C” – luokitus kuuluu ryhmämaksujärjestelyyn — ”N” – luokitus ei kuulu ryhmämaksujärjestelyyn 9 Perittyjen maksujen kokonaismäärä Kentässä ilmoitetaan luokituksesta laskutettujen maksujen kokonaismäärä edelliseltä kalenterivuodelta (raportointivuodelta). Jos yksittäisestä luottoluokituksesta ei ole suoritettu maksua, määrän on oltava ”0” kaikissa paitsi yhdessä ryhmämaksun piiriin kuuluvassa luokituksessa. Pakollinen Määrä euroina 10 Suoritettujen ennakkomaksujen määrä Kentässä ilmoitetaan niiden maksujen kokonaismäärä, jotka on laskutettu ennakkoon edellisenä kalenterivuonna (raportointivuonna). Pakollinen Määrä euroina 11 Suoritetut valvontamaksut Kentässä ilmoitetaan edellisenä kalenterivuonna laskutetut vuosittaiset valvonta-/seurantamaksut. Pakollinen Määrä euroina 12 Muut luokituspalvelusta perityt maksut Kentässä ilmoitetaan muiden edellisenä kalenterivuonna laskutettujen maksujen tai korvausten kokonaismäärä. Jos sovelletaan. Määrä euroina 13 Muiden maksujen kuvaus Maininta siitä, sisältyikö laskutettuihin maksuihin korvauksia tai maksuja asiakkaan pyytämästä nopeutetusta luokituspalvelusta. Pakollinen. Sovelletaan, jos kentässä ”muut luokituspalvelusta perityt maksut” (kenttä 12) on ilmoitettu ”muita perittyjä maksuja”. — ”Y” – jos on sovellettu nopeutetusta käsittelystä perittävää maksua — ”N” – jos ei ole sovellettu nopeutetusta käsittelystä perittävää maksua 14 Neuvottelujen yhteydet muihin luokituksiin Kentässä ilmoitetaan, onko luokitusmaksuista käydyillä neuvotteluilla yhteyttä muihin olemassa oleviin asiakkaan luokituksiin ja johtaako tämä muutoksiin sovellettavissa ja asiakkaan suorittamissa lopullisissa maksuissa. Tämä voi kattaa luottoluokituspalvelut, jotka tarjotaan liikkeeseenlaskua helpottavien välineiden, kuten keskipitkän aikavälin velkakirjaohjelmien (MTN-ohjelmien), yhteydessä. Pakollinen — ”Y” – kyllä — ”N” – ei 15 Yhteydessä olevan luokituksen (luokitusten) tunnus ilmoitettavaan luokitukseen yhteydessä olevan luokituksen (luokitusten) yksilöllinen tunnus (esim. strukturoidun rahoitusvälineen tapauksessa master trust -rakenne ja vastaava sarja). Pakollinen. Sovelletaan, jos kentässä 14 ilmoitettiin ”Y”. — Tunnusluettelo 16 Maksuohjelma Maininta siitä, hyötyykö asiakas alhaisemmista yksittäisistä maksuista käyttötiheyteen perustuvan tai muunlaisen maksuohjelman perusteella. Pakollinen — ”Y” – kyllä — ”N” – ei 17 Maksuohjelman yksilöinti Kentässä yksilöidään maksuohjelma, jonka mukaisesti luokitus on hinnoiteltu. Ilmoitettavan maksuohjelman on vastattava liitteen I taulukossa 3 esitettyä sovellettavan maksuohjelman tunnusta. Pakollinen, jos kentässä 16 ilmoitettiin ”Y”. — Maksuohjelman tunnus muodossa ”FP_[sisäinen maksuohjelman tunnus]”.

Taulukko 2 Tiedot, jotka toimitetaan EAMV:lle asiakaskohtaisista luokitus- ja liitännäispalveluista saaduista maksuista Nro Kentän nimi Kuvaus Tyyppi Standardi 1 Luottoluokituslaitoksen tunnus Koodi, jolla ilmoittava luottoluokituslaitos yksilöidään. EAMV antaa koodin rekisteröinnin yhteydessä. Pakollinen 2 Asiakkaan tunnus Luottoluokituslaitoksen asiakkaalle antama yksilöllinen tunnus. Asiakkaat voivat olla liikkeeseenlaskijoita, luottoluokiteltuja yhteisöjä ja/tai alullepanijoita, ja asiakkaisiin voi kuulua yhteisöjä, jotka vastaavat taloudellisista näkökohdista ja neuvottelevat maksuista luottoluokituslaitoksen kanssa suoraan tai välillisesti erillisyhtiön (SPV) taikka strukturoidun sijoitusyhtiön (SIV) välityksellä luottoluokitusjärjestelyiden yhteydessä. On huomattava, että asiakas ei missään tapauksessa saa olla erillisyhtiö (SPV) tai strukturoitu sijoitusyhtiö (SIV). Asiakkaan yksilöllisen tunnuksen on oltava sama kaikissa tapauksissa. Pakollinen 3 Oikeushenkilöt Luettelo asiakkaan tunnusta koskevaan kenttään sisällytetyistä oikeushenkilöistä. Pakollinen Luettelo oikeushenkilöiden nimistä 4 Laskutettujen maksujen kokonaismäärä Asiakkaalta edellisenä kalenterivuotena liikkeeseenlaskija maksaa -mallin mukaisista luokituspalveluista laskutettujen maksujen kokonaismäärä. Pakollinen Määrä euroina 5 Asiakkaan luokitukset Kentässä ilmoitetaan, miten monta luottoluokitusta asiakkaalla oli luokituslaitoksessa edellisen kalenterivuoden 31 päivänä joulukuuta. Pakollinen Luokitusten lukumäärä 6 Maksujen kokonaismäärä ohjelmien osalta Niiden maksujen kokonaismäärä, jotka asiakkaalta laskutettiin edellisenä kalenterivuonna luokituspalveluista, jotka eivät koske yksittäistä luokitusta vaan käyttötiheysohjelmaa, usean liikkeeseenlaskun ohjelmaa, asiakassuhdeohjelmaa tai muuta kiinteän maksun ohjelmaa, mukaan lukien liikkeeseenlaskuun liittyvät lisämaksut, jotka voivat kattaa yhden tai useamman luokituksen. Pakollinen Määrä euroina 7 Luokitusten yksilöinti Edellisenä kalenterivuonna maksuohjelmien puitteissa annettujen taikka maksuohjelmien kattamien luokitusten yksilöinti. Pakollinen Luettelo luokitusten tunnuksista 8 Liitännäispalveluista saadut maksut Luottoluokituslaitosten ryhmän asiakkaalta liitännäispalveluista edellisenä kalenterivuonna laskuttamien maksujen kokonaismäärä. Pakollinen Määrä euroina 9 Merkittävimmät liitännäispalvelut Luottoluokituslaitosten ryhmän asiakkaalle edellisenä kalenterivuonna tarjoamien (tuoton perusteella) kolmen merkittävimmän palvelun yksilöinti. Pakollinen. Sovelletaan, jos kentässä 8 ”liitännäispalveluista saadut maksut” ilmoitettu arvo on suurempi kuin ”0”. Luettelo liitännäispalveluista 10 Liitännäispalveluiden tärkeysjärjestys Kentässä 9 (”merkittävimmät liitännäispalvelut”) ilmoitetut liitännäispalvelut (kolme merkittävintä) asetetaan tärkeysjärjestykseen niistä saadun tuoton perusteella. Pakollinen. Sovelletaan, jos kentässä 8 ”liitännäispalveluista saadut maksut” ilmoitettu arvo on suurempi kuin ”0”. Liitännäispalveluiden tärkeysjärjestys 11 Muut palvelut Maininta siitä, otettiinko asiakkaalle tarjotuista luottoluokituspalveluista perittävien maksujen vahvistamisessa huomioon palvelut, jotka tarjoaa yritys, joka kuuluu neuvoston direktiivin 83/349/ETY 1 ja 2 artiklassa tarkoitettuun luottoluokituslaitoksen ryhmään, taikka yritys, joka on direktiivin 83/349/ETY 12 artiklan 1 kohdassa tarkoitetussa yhteydessä luottoluokituslaitokseen tai johonkin muuhun luottoluokituslaitoksen ryhmän yritykseen. Pakollinen — ”Y” – kyllä — ”N” – ei